Veileder til utfylling av vedlegg til årsrapport – avfallsmengder for sortering og omlastingsanlegg

Merk at i rapporteringsskjemaet skal det fylles inn informasjon i tre ulike faner. Disse velger man mellom nederst i Excel-arket.

# Fane 1: Forside

Generell informasjon om virksomhet og tillatelse.

# Fane 2: Mengder

## Mottatt

Her skal det føres inn mengde av aktuell avfallsfraksjon som er mottatt på anlegget. Dersom andre virksomheter (transportører eller aktører) kun benytter anleggets vekt (dvs. at avfallet ikke omlastes, mellomlagres eller sorteres på anlegget), skal disse innveiingene ikke rapporteres.

## Lagring (lagret pr. 1. januar)

Her skal lagerført mengde aktuell avfallsfraksjon ved årets begynnelse føres opp. Det vil si den mengden som var lagret fra 31. desember året før rapporteringsåret og som ble med inn i det nye året.

## Lagring (lagret pr. 31. desember)

Her skal lagerført mengde av aktuelle avfallsfraksjoner ved rapporteringsårets slutt føres opp.

## Netto levert

Netto levert mengde i rapporteringsåret vil si mottatt mengde i rapporteringsåret + lagret mengde pr.1. januar i rapporteringsåret, fratrukket lagret mengde pr. 31. desember i rapporteringsåret.

Farlig avfallsmengden skal tilsvare mengde på deklareringsskjema for farlig avfall.

## Fane 3: Leveringssteder

Tabell for leveringssteder for de ulike avfallsfraksjonene må fylles ut med mottaksanlegg, kommune og eventuelt land hvis levert utenfor Norge.

Alle fraksjoner som sorteres ut skal tas med. Husk spesielt på å få med utsorterte fraksjoner av farlig avfall (7000) og EE-avfall (1500). Selv om anlegget ikke har tillatelse til å ta imot kildesorterte fraksjoner av slikt avfall så skal den utsorterte andel av dette avfallet tas med her.